“วิชัย ทองแตง” ขึ้นแท่นผู้ถือหุ้นใหญ่ SGF อย่างเป็นทางการ
SGF แจงโครงสร้างผู้ถือหุ้นใหม่ “วิชัย ทองแตง” ขึ้นแท่นผู้ถือหุ้นใหญ่อย่างเป็นทางการ โดยถือหุ้นจำนวน 738,906,000 หุ้น คิดเป็นสัดส่วน 23.97%
23 มิ.ย. 2558

บริษัท สยามเจเนอรัลแฟคตอริ่ง จำกัด (มหาชน) หรือ SGF ระบุว่า ตามที่บริษัท ไทรทองพร๊อพเพอร์ตี้ จำกัด ซึ่งเดิมถือหุ้นบริษัทฯอยู่จำนวน 443,312,000 หุ้น ได้ขายหุ้นของบริษัทฯทั้งจำนวนให้แก่ นายวิชัย ทองแตง ที่ราคา 0.13 บาทต่อหุ้น และ บริษัท ไทรทองธุรกิจ จำกัด ซึ่งเดิมถือหุ้นบริษัทฯอยู่จำนวน 295,594,000 หุ้น ได้ขายหุ้นของบริษัทฯทั้งจำนวนให้แก่ นายวิชัย ทองแตงในราคา 0.13 บาทต่อหุ้นนั้น
ภายหลังการถือหุ้น จะทำให้โครงสร้างการถือหุ้นของบริษัทฯมีการเปลี่ยนแปลง โดยนายวิชัย ทองแตง จะเข้าถือหุ้นจำนวน 738,906,000 หุ้น คิดเป็นสัดส่วน 23.97%
ขณะที่ทั้งสองบริษัทคือ บริษัท ไทรทองพร๊อพเพอร์ตี้ จำกัด ซึ่งเดิมถือหุ้นจำนวน443,312,000 คิดเป็นสัดส่วน 14.38 และบจ. ไทรทองธุรกิจ เดิมถือหุ้นจำนวน295,594,000 คิดเป็นสัดส่วน 9.59% นั้นจะไม่มีสัดส่วนการถือหุ้นอีกต่อไปรวมถึงไม่มีสิทธิออกเสียงทั้งหมดของกิจการ
ทั้งนี้ การเปลี่ยนแปลงโครงสร้างการถือหุ้นดังกล่าว ไม่มีผลกระทบต่อโครงสร้างการจัดการและนโยบายในการดำเนินธุรกิจของบริษัทฯแต่อย่างใด